ΓΡΑΠΤΗ ΕΡΩΤΗΣΗ P-2699/03

υποβολή: Uma Aaltonen (Verts/ALE) προς την Επιτροπή

(3 Σεπτεμβρίου 2003)

Θέμα: Καθεστώς των σκυλιών συνοδείας στην ΕΕ

Ορισμένα κράτη μέλη της ΕΕ θέτουν στη διάθεση των ατόμων με ειδικές ανάγκες εκπαιδευμένα σκυλιά για να τα βοηθούν. Ο σκύλος οδηγός για τους τυφλούς και τα άτομα με ασθενή όραση είναι το γνωστότερο παράδειγμα σκύλου συνοδείας και παρέχει στο χρήστη τόσο ασφάλεια, όσο και ανεξαρτησία. Το ότι ο σκύλος οδηγός είναι απαραίτητος για τους τυφλούς είναι κάτι που έχει αναγνωρισθεί και τα σκυλιά αυτά έχουν πράγματι ελεύθερη πρόσβαση σχεδόν παντού όπου πρέπει να μεταβεί ο χρήστης. Κατά τη διάρκεια του Έτους αυτού για τα άτομα με ειδικές ανάγκες, θεωρώ ότι θα έπρεπε να εξετασθεί το καθεστώς των σκυλιών συνοδείας δεδομένου ότι συμβάλλουν στη βελτίωση της ποιότητας ζωής των αναπήρων, φαινόμενο που διεφάνη μόλις πρόσφατα αλλά καθίσταται όλο και πιο συχνό. Τα άτομα με περιορισμένη κινητικότητα χρησιμοποιούν τα σκυλιά συνοδείας που τους προσφέρουν μεγάλη βοήθεια καθόσον μπορούν να απλουστεύσουν την καθημερινή ζωή του αναπήρου. Τα σκυλιά συνοδείας είναι σε θέση να ανοίγουν πόρτες, να αναβοσβήνουν το φως, να συλλέγουν πεσμένα αντικείμενα, να φέρνουν χρήσιμα αντικείμενα στον ανάπηρο και να τον βοηθούν τόσο για να στηριχθεί, όσο και για να μετακινηθεί. κατ αυτόν τον τρόπο αυξάνεται η ανεξαρτησία του καθόσον δεν χρειάζεται να εξαρτάται από τη βοήθεια ενός άλλου ατόμου. Ακόμη και τα άτομα με ασθενή ή και μηδενική ακοή μπορούν να χρησιμοποιήσουν σκυλιά που εκπαιδεύονται ώστε να επισημαίνουν στο χρήστη τους θορύβους εκείνους που απαιτούν κάποια συγκεκριμένη ενέργεια εκ μέρους του ανθρώπου. Τα σκυλιά για τυφλούς επισημαίνουν την παρουσία σημάτων έκτακτης ανάγκης, αντιπυρικών συναγερμών, το νερό και άλλες τροφές στη φωτιά, καθώς και πολλούς άλλους θορύβους σημαντικούς στην καθημερινή ζωή. Όλα τα σκυλιά συνοδείας βοηθούν επίσης τους αναπήρους σε κοινωνικό επίπεδο εις τρόπον ώστε να μειώνονται οι διακρίσεις που προκαλεί η αναπηρία τους.

1. Τί προτίθεται να πράξει η Επιτροπή προκειμένου η ζωή των πολιτών εκείνων που χρησιμοποιούν τα σκυλιά συνοδείας να μπορεί να κυλά ανεμπόδιστα σε όλη την Ευρωπαϊκή Ένωση και χωρίς να χρειάζεται να παρέχουν όλες εκείνες τις εξηγήσεις και να αντιμετωπίζουν τις καθυστερήσεις που αντίθετα αποτελούν σήμερα τμήμα του καθημερινού τους βίου·

2. Θα μπορούσε η Επιτροπή να προβεί ήδη από σήμερα σε κάποια ενέργειαπέρ των ατόμων με ειδικές ανάγκες στα νέα κράτη μέλη,ποστηρίζοντας π.χ. τις πρωτοβουλίες εκείνες και προγράμματα στον κοινωνικό τομέα και τον τομέα της απασχόλησης και της δημόσιαςγείας που θα επιτρέψουν την εκπαίδευση των σκυλιών συνοδείας και για τα άτομα με μηδενική ακοή στις χώρες αυτές·

3. Μπορεί η Επιτροπή να προτείνει μια ενιαία προδιαγραφή και έναν κώδικα για όλα τα κράτη μέλη, μέσω του οποίου, η κινητικότητα, οι σπουδές, η εξεύρεση μιας θέσης εργασίας, η ίδια η εργασία και οι κοινωνικές σχέσεις των πολιτών που χρησιμοποιούν τα σκυλιά συνοδείας να μπορούν να διεξάγονται ανεμπόδιστα· Το σύμβολο αυτό -passe-partout-, που επιδρά σημαντικά στην καθημερινή ζωή, είναι συνέπεια του μεγαλύτερου αριθμού εκπαιδεύσεων σκύλων συνοδείας και της εξομάλυνσης της ζωής των ατόμων με ειδικές ανάγκες.

Απάντηση της κας Διαμαντοπούλου εξ ονόματος της Επιτροπής

(24 Σεπτεμβρίου 2003)

Η Επιτροπή έχει αναλάβει μεγάλη δέσμευση για τη βελτίωση της ποιότητας ζωής των ατόμων με αναπηρία. Ελπίζει ότι το Ευρωπαϊκό Έτος των Ατόμων με Ειδικές Ανάγκες — 2003 θα συμβάλει στην περαιτέρω ευαισθητοποίηση και πληροφόρηση της ευρωπαϊκής κοινωνίας στο σύνολό της και κατά συνέπεια στη μείωση των προβλημάτων που ενδέχεται να αντιμετωπίζουν οι πολίτες που χρησιμοποιούν σκύλους συνοδείας.

Πριν από το τέλος του 2003 η Επιτροπή πρόκειται ναποβάλει πρόταση νομοθετικής πράξης για την προστασία των δικαιωμάτων των ατόμων με μειωμένη κινητικότητα, συμπεριλαμβανομένων των ατόμων με αναπηρία που μετακινούνται αεροπορικώς. Μεταξύ άλλων, η πρόταση τα καλύπτει τη μεταφορά των σκύλων συνοδείας.

Η Επιτροπή δεν σχεδιάζει να δρομολογήσει πρόγραμμα για την κατάρτιση των σκύλων συνοδείας στα κράτη μέλη. Δεδομένης της φύσης της δραστηριότητας και τηρουμένης της αρχής της επικουρικότητας, η Επιτροπή πιστεύει ότι η κατάρτιση αυτή θα ήταν καλύτερο να παρέχεται σε τοπικό ή περιφερειακό επίπεδο.

Η Επιτροπή δεν προτίθεται προς το παρόν να συστήσει στα κράτη μέλη να εγκρίνουν κοινά πρότυπα και διακριτικό σύμβολο όσον αφορά τους σκύλους συνοδείας. Συμμερίζεται την άποψη του αξιότιμου βουλευτή ότι αναγνωρίζεται ευρέως πως οι σκύλοι συνοδείας είναι απαραίτητοι για τους ιδιοκτήτες τους και ότι σήμερα εντός της Ένωσης επιτρέπεται η είσοδός τους σχεδόν σε όλους τους χώρους όπου χρειάζεται να εισέλθουν οι ιδιοκτήτες τους.